CELEX: 22008D0010
Language: sk
Date: 2008-02-01 00:00:00
Title: Rozhodnutie Spoločného výboru EHP č. 10/2008 z 1. februára 2008 , ktorým sa mení a dopĺňa príloha IX (Finančné služby) k Dohode o EHP

12.6.2008   
            
            
               SK
            
            
               Úradný vestník Európskej únie
            
            
               L 154/20
            
         
      ROZHODNUTIE SPOLOČNÉHO VÝBORU EHP
   
   č. 10/2008
   z 1. februára 2008,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha IX k dohode bola zmenená a doplnená rozhodnutím Spoločného výboru EHP č. 160/2007 zo 7. decembra 2007 (1).
            
         
               (2)
            
            
               Smernica Komisie 2007/14/ES z 8. marca 2007, ktorou sa stanovujú podrobné pravidlá implementácie určitých ustanovení smernice 2004/109/ES o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu (2), sa má začleniť do dohody,
            
         ROZHODOL TAKTO:
   Článok 1
   Za bod 29g (smernica Európskeho parlamentu a Rady 2004/109/ES) v prílohe IX k dohode sa vkladá tento bod:
   
      
                  „29ga.
               
               
                  
                     32007 L 0014: smernica Komisie 2007/14/ES z 8. marca 2007, ktorou sa stanovujú podrobné pravidlá implementácie určitých ustanovení smernice 2004/109/ES o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu (Ú. v. EÚ L 69, 9.3.2007, s. 27).“
               
            
   Článok 2
   Znenie smernice 2007/14/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 2. februára 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. februára 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 124, 8.5.2008, s. 26.
   
      (2)  Ú. v. EÚ L 69, 9.3.2007, s. 27.
   
      (3)  Ústavné požiadavky neboli oznámené.
   
      VYHLÁSENIE ŠTÁTOV EZVO K ROZHODNUTIU č. 10/2008, KTORÝM SA SMERNICA KOMISIE 2007/14/ES ZAČLEŇUJE DO DOHODY
      
         Smernica Komisie 2007/14/ES z 8. marca 2007, ktorou sa stanovujú podrobné pravidlá implementácie určitých ustanovení smernice 2004/109/ES o harmonizácii požiadaviek na transparentnosť v súvislosti s informáciami o emitentoch, ktorých cenné papiere sú prijaté na obchodovanie na regulovanom trhu, sa vo viacerých článkoch zaoberá rovnocennými požiadavkami pre tretie krajiny. Začlenenie smernice nemá vplyv na rozsah pôsobnosti Dohody o EHP.